**JAVNI POZIV ZA DOSTAVLJANJE PRIJEDLOGA PROJEKATA**

**ZA SUBJEKTE ZA PODRŠKU POSLOVANJU**

**CfP 11-2019**

1. **Osnovne informacije**

Projekat „Podrška Kraljevine Norveške razvoju Zapadnog Balkana – Norveška za vas – Crna Gora“ (u daljem tekstu: „Norveška za vas – Crna Gora“) doprinijeće ravnomjernijem društveno-ekonomskom razvoju u Crnoj Gori kroz povećanje mogućnosti za zapošljavanje, podršku socijalnoj koheziji i unapređenje lokalne infrastrukture u manje razvijenim opštinama. Ministarstvo spoljnih poslova Kraljevine Norveške izdvojilo je 15 miliona norveških kruna za ovaj projekat koji sprovodi Kancelarija Ujedinjenih nacija za projektne usluge (UNOPS) u trajanju od 24 mjeseca.

Projektom će biti ostvarena dva neposredna rezultata:

* Rezultat 1: Unapređenje pristupa zapošljavanju
* Rezultat 2: Unapređenje socijalne uključenosti kroz poboljšanje uslova života

Tokom trajanja projekta biće podržano zapošljavanje, obezbijeđeno stručno usavršavanje, objavljeni javni pozivi za dostavljanje projektnih predloga lokalnih samouprava, organizacija civilnog društva i organizacija za podršku poslovanju koji imaju za cilj poboljšanje uslova i kvaliteta života u 16 opština koje su targetirane Projektom. [[1]](#footnote-1)

Ključni akteri i direktni korisnici projekta su lokalne samouprave i njihove institucije i organizacije, uključujući i Zajednicu opština Crne Gore, Zavod za zapošljavanje Crne Gore, regionalne razvojne agencije, organizacije za podršku poslovanju kao i pojedinačni/e korisnici/ce, preduzetnici/ce, mikro, mala i srednja preduzeća, sa posebnim naglaskom na nezaposlene žene i mlade. Krajnji korisnici su stanovnici manje razvijenih područja u kojima se sprovodi projekat.

**2. Opravdanost intervencije**

Značaj ekonomskog rasta Crne Gore je definisan kroz ciljeve nekoliko krovnih nacionalnih strateških dokumenata, kao što su Program ekonomskih reformi za Crnu Goru 2019-2021, Industrijska politika Crne Gore do 2020. godine i Pravci razvoja Crne Gore 2018.-2021.

U Industrijskoj politici Crne Gore[[2]](#footnote-2) navodi se da se trenutna crnogorska ekonomija zasniva na sektoru usluga, a prioriteti su podsticanje razvoja i rasta preduzeća, njihove efikasnosti, produktivnosti i inovativnosti, uvođenjem konkretnih mjera, koje uključuju razvoj kapaciteta biznis centara i inkubatora i poboljšanje saradnje između naučno-istraživačkog i realnog sektora. U posljednje dvije decenije, crnogorska ekonomija je prešla iz planirane ekonomije u privredu koja se zasniva na MMSP koja se sastoji od više od 99% kompanija u zemlji i doprinose više od 60% nacionalnog BDP-a. Prema preliminarnim podacima MONSTAT-a, realni ekonomski rast u 2018. godini je iznosio 4,9% a industrijska proizvodnja je povećana za 24,4%. Osnovnim  scenariom  za  Crnu Goru  sadržanom  u  Programu ekonomskih reformi predviđeno je da će godišnja stopa realnog ekonomskog rasta iznositi 2,8% u 2019. godini; 2,3% u 2020. i 2,4% u 2021. godini. Prema scenariju nižeg rasta, prosječna godišnja stopa realnog ekonomskog rasta u period 2019‐2021. godina je 1,73%.[[3]](#footnote-3)

Broj registrovanih mikro, malih i srednjih preduzeća (MMSP) u ovim opštinama je 6.963, što čini 25,99% od ukupnog broja registrovanih MMSP na nivou zemlje, a u njima je zaposleno 32.172 lica. Uz to, od ukupno 9.356 registrovanih preduzetnika u Crnoj Gori, 3.022 odnosno 32,30% registrovano je u ovim opštinama, sa još 1.731 zaposlenih lica. Broj registrovanih nevladinih organizacija koje obavljaju privrednu djelatnost registrovane u Centralnom registru privrednih subjekata u 16 ​​ciljanih opština je 137 entiteta, broj registrovanih zadruga je 64, dok je broj poljoprivrednih gazdinstava 8278. Prema dostupnim podacima, broj klastera registrovanih do 2019. godine na teritoriji koja je obuhvaćena projektom je oko 40. Klastere uglavnom formiraju MMSP i mali proizvođači.

Prema zvaničnim statističkim podacima[[4]](#footnote-4), od ukupno 197.494 zaposlenih na nivou zemlje, samo 53.961 je zaposleno u opštinama obuhvaćenim projektom Norveška za vas – Crna Gora, što čini 27,32% ukupno zaposlenog stanovništva u zemlji. S druge strane, u Crnoj Gori ima 38.642 nezaposlena lica[[5]](#footnote-5), od kojih 26.182 lice odnosno 67,5% dolazi iz opština obuhvaćenih projektom.

Strategija za razvoj malih i srednjih preduzeća 2018 - 2022.[[6]](#footnote-6) definiše pet srednjoročnih ciljeva, i to: unapređenje poslovnog ambijenta, unapređenje pristupa izvorima finansiranja, preduzetničke kompetencije, znanje i vještine – usklađenost sa potrebama tržišta rada, zatim jačanje konkurentnosti i inovativnosti MMSP, kao i promocija preduzetništva mladih, žena i socijalnog preduzetništva.

U Strategiji za razvoj poljoprivrede i ruralnih područja 2015 - 2020[[7]](#footnote-7). se navodi da postoji značajan nedostatak umrežavanja među proizvođačima u proizvodno-prodajnom lancu, ali isto tako i nedostatak proizvodnje usmjerene na određene proizvode ili grupu proizvoda. Jedna od predviđenih mjera u Strategiji odnosi se na jačanje konkurentnosti malih proizvođača i razvoj novih klastera. Strategija održivog razvoja za period 2014-2020. naglašava uvođenje zelene ekonomije kao jednu od prioritetnih multidisciplinarnih tema koja zahtijeva međusektorski pristup.

Politika razvoja klastera Vlade Crne Gore[[8]](#footnote-8) teži da postigne sljedeće ciljeve predviđene ključnim nacionalnim strategijama: povećanje izvoza, lokalno porijeklo proizvoda i supstitucija uvoza, otvaranje novih radnih mjesta i osnivanje novih kompanija, i zadržavanja nivoa zaposlenosti. Potencijal klastera u Crnoj Gori je prepoznat u oblasti poljoprivredne proizvodnje i prerade hrane, drvoprerade, građevinarstva i turizma. Ministarstvo ekonomije će se u narednom periodu fokusirati na definisanje novih pravaca razvoja klastera u smislu razvoja upravljačkih struktura i saradnje istraživačkih i naučnih institucija.

Gore navedene politike zajedno sa nalazima ukazuju na snažnu potrebu za umrežavanjem malih proizvođača radi njihovog boljeg nastupa na tržištu, kao i potrebu za stabilnijim rastom malih biznisa uz razvijanje strukturnog pristupa tržištu. Uvrđivanjem činjenica koju je sproveo projektni tim Norveška za vas - Crna Gora, identifikovano je da je trenutnoj mreži malih proizvođača i privrednika potrebno mentorstvo i partnerstvo sa **subjektima za podršku poslovanju** (SPP) koji pružaju specijalizovane usluge za male biznise i pružaju podršku u jačanju njihovih kapaciteta, uključujući tehnološku infrastrukturu, i na taj način povećaju svoj tržišni udio pružanjem podrške postojećim ili uspostavljanjem novih mreža proizvođača i privrednika. Takve usluge uključuju intervencije koje direktno doprinose jačanju održivosti i konkurentnosti mreža malih biznisa (u obliku različitih mrežnih modaliteta, kao što su: asocijacije, klasteri, itd.) i njihovoj ekspanziji na nova tržišta.

Stoga je ovaj poziv za podnošenje predloga osmišljen da podrži razvoj partnerstva na različitim nivoima i između različitih zainteresovanih strana u unapređenju malih biznisa na strukturiraniji i inkluzivniji način.

**Direktni korisnici** u okviru Poziva su ***subjekti za podršku poslovanju*** (SPP) definisani kao subjekti koji kroz svoju glavnu djelatnosti doprinese razvojnim ciljevima kao što su ekonomski rast, povećanje nivoa zaposlenosti, kao i smanjenje siromaštva kroz sticanje prihoda i otvaranje novih radnih mjesta. Uloga subjekata za podršku poslovanju (SPP) je pružanje savjetodavnih usluga poslovnoj zajednici i promovisanje povoljnog poslovnog okruženja.

**Ciljna grupa** u kontekstu ovog Poziva, su ***mali biznisi*** ovde identifikovani kao: preduzetnici, mikro i mala preduzeća, gazdinstva, kooperative i organizacije civilnog društva koji su već udruženi ili imaju potencijal da se udruže u različite forme asocijacija.

**Krajnji korisnici** poziva su osobe koje će dugoročno imati koristi od projekta i to na nivou društva ili određenog sektora (npr. žene, mladi, osobe sa invaliditetom itd.).

Istraživanje koje je sproveo projekat Norveška za vas - Crna Gora, koristeći polustrukturirane intervjue sa određenim SPP-om i određenim brojem malih biznisa sprovedeno –tokom avgusta i septembra 2019. godine, identifikovalo je sve veći broj asocijacija, klastera i mreža malih biznisa, ali s druge strane je očigledno potreba za njihovim strukturiranim razvojem i kroz mentorsku i posredničku ulogu SPP-a. Jedan od načina da se to postigne je bolja povezanost sa spoljnim partnerima, posebno onima koji mogu da podrže njihov razvoj, konkurentnost i održivost. Pored toga, Zajednica opština Crne Gore snažno se fokusira na umrežavanje opština u sprovođenju zajedničkih razvojnih aktivnosti, što uključuje identifikaciju međuopštinskih projekata, takođe u sferi ekonomskih performansi.

**3. Ciljevi poziva**

**Opšti cilj poziva je** je ekonomsko jačanje manje razvijenih oblasti u Crnoj Gori kroz poboljšani poslovni ambijent.

**Poseban cilj poziva** je unapređenje održivosti i konkurentnosti **malih biznisa,** njihovo širenje na nova tržišta, kao i uvođenje profesionalnih standarda uz pomoć **subjekata za podršku poslovanju.**

**4. Predmet poziva**

Poziv obuhvata dvije Partije (LOT)

Partija 1 (LOT 1) podržava projekte koji se sprovode ***na teritoriji jedne opštine.***

Partija 2 (LOT 2) podržava projekte koji se sprovode na teritoriji ***dvije ili više opština.***

Sve aktivnosti ovog Poziva treba da doprinesu jačanju konkurentnosti ***malih bisnisa*** i/ili unapređenju poslovnog okruženja u opštinama obuhvaćene Projektom.[[9]](#footnote-9) Inicijative u okviru ovog Poziva bi trebalo pozitivno da utiču na održivost poslovanja, rast i pozicioniranje na tržištu, posebno biznisa koje vode žene, mladi i osobe sa invaliditetom, povećavajući na taj način socijalnu uključenost i koheziju.

Aktivnosti koje SPP treba da sprovode u okviru ovog Poziva su grupisane u četiri glavne oblasti intervencije:

1. **Jačanje održivosti i konkurentnosti malih biznisa kroz intervencije koje doprinose unapređenju procesa i kvaliteta proizvoda i/ili usluga.** Ovo uključuje: uvođenje ili poboljšanje sistema proizvodnje i/ili pružanja usluga, identifikovanje potencijalnog tržišta, razvijanje postojećih i kreiranje novih proizvoda, unapređenje dizajna, pakovanja i brendiranja, itd. Poseban fokus biće na razvoju vještina upravljačkih kadrova i ostalih zaposlenih u inovativnim procesima u različitim sektorima, u prvom redu mladih preduzetnika i žena.
2. **Pružanje smjernica i podrške malim biznisima za širenje na nova tržišta.** Ovo uključuje, ali nije ograničeno na podršku u zajedničkom nastupu na domaćem i inostranom tržištu, zajedničke istraživačke i razvojne projekte, pristup tehnologiji i digitalizaciji, zajedničke kampanje koje promovišu inovativne pristupe, itd.
3. **Pružanje podrške malim biznisima u sprovođenju relevantnih standarda i u vezi sa dobijanjem sertifikata.** Ovo uključuje, ali nije ograničeno na unapređenje sistema upravljanja kvalitetom i uvođenje mjera kontrole kvaliteta, unapređenje poslovanja kako bi se ispunili standardi kvaliteta ili ispravnosti hrane, uvođenje standarda potrebnih za širenje tržišta, sertifikati za izvoz, uvođenje grupnih standarda, itd.
4. **Jačanje unutrašnjih kapaciteta SPP u cilju unapređenja postojećih i uvođenja novih usluga u skladu sa identifikovanim potrebama ciljnih malih biznisa.** Ovo uključuje, ali nije ograničeno na pružanje usluga vezanih za pristup finansijama *malih bisnisa,* poslovno mentorstvo, konsalting i koučing za *male biznise*, itd. koji se najprije odnosi na razvoj biznis plana radi uvećanja prihoda, izrada strategije jačanja kapaciteta ljudskih resursa, razvoj marketinških strategija, itd, Aktivnosti u ovoj oblasti ne podrazumevaju samo samostalnu intervenciju projekta i moraju da se kombinuju sa aktivnostima iz drugih oblasti, a u službi tih oblasti. Troškovi ovih aktivnosti ne mogu da iznose više od 20% od ukupnog budžeta projekta.

Poziv podstiče i podržava inicijative SPP koje doprinose dobrobiti zajednica i mogu da imaju širi društveni uticaj. Inicijative koje uključuju, ali nisu ograničene na podsticanje i promovisanje rodne ravnopravnosti, aktivnosti koje doprinose zaštiti životne sredine, kao i primjena principa dobrog upravljanja (efikasnost, transparentnost, odgovornost, učešće građana i antidiskriminacija) treba da budu prepoznate u okviru projekta.

Prijedlozi projekata treba da pokažu interne kapacitete SPP ili partnerskih SPP (ukoliko se sprovode u partnerstvu) za sprovođenje predloženih aktivnosti. Podnosioci prijedloga projekta imaju mogućnost da angažuju podugovarače da izvrše jasno definisane zadatke i oni se biraju putem transparentnog postupka odabira. U svakom slučaju, mehanizam sprovođenja treba da bude definisan i jasno predložen u prijedlogu projekta.

1. **Raspodela finansijskih sredstava i udio u troškovima**

Ukupan indikativan raspoloživi iznos sredstava u okviru ovog Poziva je 200.000 evra, a Projekat “Norveška za vas – Crna Gora” zadržava pravo da ne dodijeli sva raspoloživa sredstva.

Minimalan i maksimalan iznos granta**[[10]](#footnote-10)**:

**Partija 1:** najmanje – 10.000 evra (11.000 američkih dolara), najviše – 20.000 evra (22,000 dolara)

**Partija 2:** najmanje – 20.000 evra (22,000 dolara), najviše – 40.000 evra (44,000 dolara)

**Napomena**: Budžet (Annex II) mora biti izražen samo u dolarima, poštujući minimalan i maksimalan iznos granta koji je ovdje naveden u dolarima. Eventualni ugovor će takođe biti potpisan u dolarima, a isplata dobitniku granta će biti izvršena u evrima.

Učešće podnosioca projekta u troškovima

Učešće podnosioca projekta u troškovima nije predviđeno.

1. **Zahtjevi za podnosioce projekta**
	1. **Kriterijumi prihvatljivosti za podnosioce projekta**

Sljedeće organizacije / institucije su identifikovane kao subjekti za podršku preduzećima:

* + Lokalne samouprave (sekretarijat za razvoj privrede ili preduzetništva, ili bilo koji drugi relevantni sekretarijat)
	+ Biznis centri (inkubatori)
	+ Istraživački instituti i akademske organizacije
	+ Organizacije civilnog društva pravno obavezane da podrže razvoj biznisa:
		- Klasteri
		- Poslovna udruženja,
		- Centri/instituti/klubovi za razvoj biznisa i preduzetništva
		- Ostali.
	+ Ostali entiteti koji statutom ili nekim drugim aktom predviđaju pružanje podrške razvoju biznisa **(na neprofitnoj osnovi**).

Subjekat za podršku poslovanju:

* je zakonski registrovan u relevantnim nacionalnim ili lokalnim registrima i ima sjedište na teritoriji Republike Crne Gore;
* je zakonski registrovan **minimum jednu godinu** prije podnošenje projektnog prijedloga;
* je zakonski registrovan/ovlašćen za obavljanje aktivnosti kojima će se realizovati ciljevi predloženog projekta;
* ima dokumentovane rezultate sprovedenih projekata relevantnih za predmet ovog Poziva sporazuma i predloženih akcija;
* ima stručnost i organizacionu sposobnost za uspješno sprovođenje predložene akcije:
* Subjektu nije izrečena zabrana obavljanja aktivnosti u periodu od dvije godine prije podnošenja prijedloga projekta;
* Nije u postupku  prinudne naplate, bankrota, zatvaranja ili likvidacije;ima čistu evidenciju o ispunjenju ugovornih obaveza preuzetih na osnovu prethodnih sporazuma o grantovima i nema slučajeva zloupotrebe sredstava, nezakonitih aktivnosti ili krivičnih prijava/presuda;
* Zakonski zastupnici i lica odgovorna za upravljanjeprojektom nisu krivično osuđivani, niti se protiv njih vodi krivična istraga ili postupak;[[11]](#footnote-11)
* Subjekat ne koristi olakšice po istom osnovu od drugih ustanova ili donatora tokom perioda sprovođenja aktivnosti;
* Ne proizvodi ništa što krši zakone o autorskim pravima, zaštitnim znacima ili intelektualnoj svojini.

***Napomena:*** Poziv predviđa da su podnosioci projekta – subjekti za podršku poslovanju registrovani na teritoriji Crne Gore, ali ciljna grupa većinski bi trebalo da bude iz opština obuhvaćenih Projektom.

**6.2. Kriterijumi za partnerstvo**

Partnerstvo među direktnim korisnicima (podnosioci projekta) nije obavezan uslov. Međutim, „Norveška za vas – Crna Gora“ ohrabruje projekte zasnovane na partnerstvu

Za partnerske projekte važi sledeće:

* Partner(i) na projektu preba da potpišu Izjavu (Aneks 5), ukoliko je primjenjivo, kojom povrđuje da je organizacija / institucija upoznata sa svojim ulogom i obavezama na projektu;
* Vodeći partner podnosi prijavu i zaključuje ugovor sa UNOPS-om / Projektom „Norveška za vas - Crna Gora” u skladu sa Aneksom 9.

***Napomena:*** Ako se projekat realizuje u partnerstvu, predmetni partneri moraju da se pridržavaju gore navedenih kriterijuma prihvatljivosti za podnosioce projekata navedenih u 6.1.

**6.3 Ostali važni kriterijumi**

* Podnosilac projekta može podnijeti jedan projektni prijedlog kao vodeća organizacija;
* Podnosilac projekta može biti partner na najviše jednom projektu;
* Podnosilac projekta može istovremeno dobiti grant kao vodeći podnosilac projekta i kao partner u drugom odobrenom projektu.

**7. Uslovi za predlaganje projekata i priprema budžeta**

**7.1. Smjernice za prijedloge projekata**

Predloženi projekti moraju:

* Adresirati jednu ili više oblasti intervencije definisane u okviru Poziva i proizvesti specifične ishode na različite načine doprinoseći ciljevima poziva;
* Baviti se lokalnim / regionalnim prioritetima društveno-ekonomskog razvoja, kako je utvrđeno u relevantnim lokalnim / regionalnim strategijama i planovima, doprinoseći njihovoj primjeni;
* Predložiti održive akcije, što znači da će projekat dugoročno osigurati benefite korisnicima;
* Demonstrirati sposobnost da muškaraci i žene jednako budu zastupljeni u planiranju, implementaciji i benefitima projekta, u skladu sa Pozivom;
* Osigurati da predloženi projekat neće imati negativan uticaj na poštovanje ljudskih prava, rodnu ravnopravnost i životnu sredinu i klimu;
* Pokazati svijest o mogućim rizicima u realizaciji projekata, kao i strategijama za njihovo ublažavanje.

**7.2. Trajanje projekta**

Planirane projektne aktivnosti ne mogu da traju duže od **10 (deset) mjeseci.**

**7.3. Neprihvatljive aktivnosti i troškovi**

* Aktivnosti koje nisu relevantne ciljevima i prioritetima Poziva;
* Troškovi tekućih aktivnosti koje se finansiraju iz drugih izvora;
* Intervencije koje se odnose isključivo ili uglavnom na istraživačke aktivnosti;
* Intervencije koje se odnose samo na razvoj strategija i/ili planova;
* Akcije koje se tiču samo studijskih posjeta ili učešća na međunarodnim forumima ili sajmovima;
* Kupovina nekretnina ili zemljišta;
* Nabavka opreme koja nije zasnovana na ciljevima Poziva i bez konkretnog ishoda;
* Bankovna provizija;
* Aktivnosti vezane za kontrolisane supstance, uključujući:
	+ Duvansku industriju;
	+ Proizvođače alkoholnih pića (međutim, proizvođači vina se ne smatraju proizvođačima alkoholnih pića),
	+ Proizvodnju oružja i vojne opreme,
	+ Proizvodnju i trgovinu naftom i naftnim derivatima,
	+ Organizovanje igara na sreću, lutrije i sličnih aktivnosti
	+ Proizvodnua/trgovinu bilo kojim drugim supstancama/materijalima/proizvodima kontrolisanih zakonom
* Troškovi revizije

**7.4 Ostale važne napomene**

* Troškovi (troškovi fiksne / mobilne telefonije, električne energije i centralnog grijanja ukoliko je primjenjivo) koji će biti finansirani od strane “Norveška za vas – Crna Gora” ne smiju uključiti PDV;
* Sve aktivnosti koje nisu adekvatno isplanirane i jasno definisane u budžetu mogu dovesti do neprihvatanje prijave;
* Svaka velika nedoslednost u obrascu za prijavu (npr. iznosi navedeni u budžetu nisu u skladu sa iznosima navedenim u obrascu za prijavu) mogu dovesti do neprihvatanja prijave**.**

**7.5 Budžetska ograničenja**

* Operativni troškovi podnosioca projekta i (potencijalnog) partnera, uključujući troškove ljudskih resursa (troškovi zaposlenih i konsultantska podrška) ne treba da premašuju 20% ukupnih troškova projekta;
* Promotivne aktivnosti ne treba da premašuju 10% od ukupnog budžeta projekta;
* Troškovi aktivnosti u funkciji jačanja internih kapaciteta SPP ne treba da premašuju 20% od ukupnog budžeta projekta;
* Najmanje 50% ukupnih troškova budžeta treba da bude usmjeren na direktni benefit za ciljnu grupu/e (male biznise).

**8. Transferzalne teme**

Četiri transferzalne teme koje su povezane sa Norveškom razvojnom politikom su ljudska prava, rodna ravnopravnost, životna sredina i klimatske promene i borba protiv korupcije. Podnosilac prijave treba da razmotri i objasni kako će predloženi projekat adresirati pitanje poštovanja ljudskih prava, rodne ravnopravnosti i borbe protiv korupcije, a istovremeno opisati kako će njegova implementacija ograničiti potencijalne negativne uticaje na životnu sredinu i klimatske promjene, sa posebnim naglaskom na održivost.

**9. Vidljivost**

Od dobitnika granta se očekuje da ispune zahtjeve u odnosu na komunikaciju i vidljivost koje postavi projekat „Norveška za vas – Crna Gora“. Projekat će dobitnicima grantova obezbijediti odgovarajuće smjernice i druge potrebne informacije prije početka realizacije projekta.

Ovi zahtjevi se odnose na pisani materijal i vizuelni identitet projekta „Norveška za vas – Crna Gora“, Kraljevine Norveške kao donatora i implementacionog partnera, uključujući štampani, elektronski i ostali materijal, prezentacije, banere, pozivnice, oznake, plakete odnosno robu kupljenu sredstvima obezbijeđenim kroz projekat “Norveška za vas – Crna Gora“.

Dobitnik granta mora da preduzme sve neophodne mjere da promoviše finansijsku podršku Kraljevine Norveške u vidu granta. Ove aktivnosti obuhvataju, između ostalog, i jasno vizuelno prepoznavanje intervencije na lokaciji, učešće u različitim medijskim aktivnostima i događajima, uključujući aktivnosti osmišljene tako da se podigne svijest određene publike ili javnosti uopšte o sveukupnoj podršci Norveške Crnoj Gori. To, između ostalog, obuhvata i intervjue pred kamerom i u drugim medijima, učešće na događajima na visokom nivou i relevantnim onlajn i ličnim anketama na teme vezane za projekat.

**10. Instrukcije za podnošenje projeknih prijedloga**

**10.1 Obrazac za prijavu i propratna dokumenta**

 Podnosilac projekta mora da preda sledeću prijavu na **crnogorskom ili engleskom jeziku:**

* **Dokumenta za prijavu** koja su u potpunosti popunjena (lista dokumenata u dijelu 14 Aneksi – Dokumenta koja treba popuniti) i dostavljena u originalnom izmenjivom formatu (npr. Excel, Word) I u PDF-u (potpisani, ovjereni i skenirani);
* **Prateća dokumentacija** (dokumenti registracije, računi i sl.) kako je navedeno u Aneksu8 - Lista obavezne prateće dokumentacije;
* Ukoliko je projektna prijava izabrana za dodjelu bespovratnih sredstava, obaveza podnosioca projekta je da **Projektnu prijavu prevede zajedno sa budžetom na engleski jezik;**
* **Saglasnost za učešće u realizaciji projekta**  (Aneks 6) bi trebalo da bude potpisan od strane svih predstavnika malih biznisa koji pripadaju ciljnoj grupi ovog Poziva, tj. predloženog projekta.

**10.2 Uputstva za podnošenje prijava**

* Prijave slati **isključivo elektronskim putem u PDF formatu** **(skeniran dokument sa potpisom i pečatom podnosioca**) zajedno sa originalnim dokumentima u Word ili Excel formatu. Potpisani dokumenti moraju biti identični onima u Word i Excel formatu. U slučaju neslaganja, potpisane verzije će se smatrati važećim;
* Prijavne formulare popuniti i dostaviti na **crnogorskom ili engleskom jeziku;**
* Ukupna veličina imaila za podnošenje prijave **ne smije premašiti** **15 MB**, jer je to najveća dozvoljena veličina poruke na serveru organizacije UNOPS. Ukoliko je prijava veća od 15 MB, dokumente treba poslati u više imailova, a nijedan od njih ne smije da premaši limit od 15 MB. Svaki pojedinačni dio prijave treba numerisati u polju za predmet (*subject*) mejla;
* **Prijave moraju biti poslate na mejl adresu**: rsoc.applications@unops.org. Po uspešnoj predaji prijave, dobićete automatski generisan mejl sa potvrdom o prijemu prijave. Svaki pojedinačni pošiljalac dobija jedno obavještenje (samo za prvu poslatu imejl poruku);
* Elektronska prijava se mora poslati tako da **se predmet elektronskog pisma (Subject**) sastoji od referentnog broja poziva za dostavljanje prijedloga projekata (CFP 11-2019), broja partije (Lot 1 ili Lot 2) i imena podnosioca projekta;
* Krajnji rok za podnošenje prijava je **30. novembar 2019. godine**. Prijave pristigle nakon naznačenog roka neće biti uzete u razmatranje;
* Prijave **moraju biti primljene prije ponoći po lokalnom vremenu** na dan zatvaranja Poziva za dostavljanje predloga projekata. Kandidatima se ljubazno savetuje da podnesu prijavu i svu prateću dokumentaciju blagovremeno, jer kasne dostave usled spore internet konekcije ili drugih problema u vezi sa mrežom / hardverom / softverom mogu dovesti do diskvalifikacije prijave. Biće prihvaćene samo prijave primljene od strane UNOPS-ovog mail servera prije isteka naznačenog roka;
* Podnosioci prijave moraju da provjere potpunost svoje prijave pomoću Checklist-e. **Nepotpune prijave biće odbijene;**
* Prijave podnijete na bilo koji drugi način (faksom, poštom ili ručnom isporukom) kao i prijave podnijete elektronskim putem na način drugačiji od gore navedenog biće odbijene. **Ručno pisane prijave neće biti prihvaćene;**
* Zahtjevi za pojašnjenja mogu biti podnijete na sledeću mejl adresu:

**rsoc.applications@unops.org**najkasnije do **15. novembra 2019.**

UNOPS zadržava pravo da zatraži originalne verzije podnijetih dokumenata od podnosilaca prijava.

**11. Evaluacija i ugovor**

Kvalitet prijedloga projekata[[12]](#footnote-12), uključujući predloženi budžet i kapacitet podnosilaca prijedloga projekata, ocenjuje Komisija za evaluaciju na osnovu unaprijed utvrđenih kriterijuma za evaluaciju, kao što je navedeno u tabeli u nastavku. Komisija za evaluaciju dostavlja rezultate evaluacije Donatoru, koji konačno odobrava rezultate evaluacije.

Tabela za ocjenjivanje

*Bodovanje: Kriterijumi za evaluaciju su podijeljeni na oblasti i podoblasti. Za svaku podoblast se dodeljuju bodovi na skali od 1 do 5 shodno sljedećim smjernicama: 1 = veoma loše; 2 = loše; 3 = dovoljno; 4 = dobro; 5 = veoma dobro.*

|  |  |
| --- | --- |
| **Oblast** | **Maksimalan broj bodova** |
| **1. Operativni kapacitet** | **15** |
| * 1. Da li podnosilac predloga projekta ima dovoljno i relevantno **dokumentovano iskustvo** u upravljanju projektima?

*Kandidati s referencama od dva i više sprovedenih projekata koji su relevantni ovom Pozivu u posljednje tri godina dobiće* ***maksimalan broj bodova****. Ako je broj projekata manji, broj bodova biće proporcionalno manji.* | 5 |
| * 1. Da li aplikant/i ima/ju dovoljno ljudskih resursa i **tehničke ekspertize** za sprovođenje predloženog projektnog prijedloga?

*Kandidati moraju dokazati da imaju unutrašnje ljudske resurse s potrebnom stručnošću i iskustvom za sprovođenje predloženog projekta. U slučajevima kada ne postoje raspoložive resursi za sprovođenje projekta, aplikant treba da pruži jasno pojašnjenje o tome kako će pristupiti osobama s odgovarajućom stručnošću. Aplikant takođe treba ukratko opisati ključne sisteme i alate koji bi podržali sprovođenje Projekta, ako je primjenljivo.* | 5 x 2 |
| **2. Relevantnost** | **10** |
| 2.1 Da li predlog projektadoprinosi sprovođenju **lokalnih i/ili nacionalnih strategija za male biznise**? Koliki je doprinos sprovođenju takvih strategija? | 5 |
| 2.2 Koliko je prijedlog projekta **relevantan** za **specifične potrebe i ograničenja ciljnih grupa (malih biznisa)**? Da li su ove potrebe prepoznate i jasno identifikovane **od strane subjekata za podršku poslovanju?**  | 5 |
| **3. Methodologija** | **20** |
| 3.1 Da li je **akcioni plan jasno definisan i izvodiv**? Da li je vremenski okvir realan? | 5 |
| 3.2 Da li su prepoznati i procijenjeni **rizici** i da li su planirane mjere za ublažavanje takvih rizika? Da li prijedlog projekta obuhvata djelotvoran i efikasan **sistem kontrole i praćenja**? | 5 |
| 3.3 Da li prijedlog projekta identifikuje odgovarajuće objektivno provjerljive indikatore **očekivanih rezultata** aktivnosti? Da li prijedlog obuhvata čvrsto obrazloženje i dokaze, posebno u vezi sa očekivanim ishodom i uticajem? | 5 |
| 3.4 Da li projektna prijava demonstrira aspekte **dobrog upravljanja** i **rodne ravnopravnosti**? Da li projektna prijava uzima u obzir uticaj na **životnu sredinu/klimu i poštovanje ljudskih prava?**  | 5 |
| **4. Rezultati i uticaj** | **30** |
| 4.1 Koliko je značajan uticaj predloženih aktivnosti na **konkretne rezultate** koji će značajno doprinijeti **poboljšanoj konkurentnosti malih biznisa** u smislu unapređenja ili uvođenja novih proizvoda, širenja na tržišta ili standardizacije? | 5 x 2 |
| 4.2 Da li će mali biznisi (ciljani korisnici) imati **neposredne koristi** od predloženih aktivnosti? Koliko je vjerovatno da će ciljne grupe i krajnji korisnici imati dugoročne i veće koristi od takvih aktivnosti? Koji je **očekivani prihod** od projektnih aktivnosti? Da li će projekat ohrabriti **usmjerenost ka izvozu?** *Projekti usmjereni ka generisanju prihoda i izvozu će dobiti maksimalan broj poena.* | 5 x 2 |
| 4.3 Da li će akcija doprinijeti otvaranju **novih radnih mjesta**? Postoje li realna očekivanja da će akcija rezultirati otvaranjem novih radnih mjesta tokom implementacije projekta?*Projekti koji će otvoriti radno mjesto i podržati zapošljavanje žena, mladih i lica sa invaliditetom će dobiti maksimalan broj poena*  | 5 |
| 4.4. Da li će akcija doprinijeti unapređenju **lanca vrijednosti** ciljanih malih biznisa? U kojoj mjeri će to uticati na položaj ciljanih malih biznisa unutar njihovih lanaca vrijednosti? Da li će to imati pozitivne efekte na ostale aktere u lancu vrijednosti? | 5 |
| **5. Održivost** | **10** |
| 5.1 Da li su očekivani rezultati predloženih projektnih aktivnosti **finansijski održivi**: kako će se takve aktivnosti finansirati nakon završetka projekta? | 5 |
| 5.2. Da li će projekat imati **produženi pozitivni efekat** nakon njegovog završetka? Da li postoji mogućnost da ova intervencija dovede do većih rezultata? Da li postoji opravdani osnov da se očekuje širenje ili nastavak projektnih intervencija u skorijoj budućnosti? | 5 |
| **6. Budžet i isplativost** | **10** |
| 6.1 Da li je odnos između predviđenih troškova i očekivanih rezultata zadovoljavajući u smislu prirode predloženih aktivnosti? | 10 |
| **7. Partnerstvo** | **5** |
| 7.1 Da li prijedlog projekta predviđa značajno i formalno partnerstvo sa relevantnom organizacijom/institucijom? Da li partnerstvo jasno definiše uloge i odgovornosti svih strana i da li su prikladne za predložene akcije? | 5 |
| **Ukupan maksimalni broj bodova** | **100**  |

Samo prijedlozi projekata koji su ostvarili ukupan rezultat od najmanje 65 bodova biće uzeti u obzir za dodjelu sredstava.

Nakon odluke o dodjeli bespovratnih sredstava, kandidatu će biti ponuđen ugovor. Potpisivanjem Ugovora o dodjeli bespovratnih sredstava (Aneks 9), podnosioci projekta se slažu da prihvataju ugovorne uslove standardnog ugovora o dodjeli bespovratnih sredstava, uključujući primjenu Priručnika za nabavke ukoliko je dobitnik granta SPP i koji će biti dostavljen nagrađenim podnosioci projektama od strane Projekta. Projekat će uglavnom koristiti grant metodologiju prilikom implementacije odobrenih projekata.

**12. Monitoring, izvještavanje i procjena**

Dobitnici granta treba da nadgledaju implementaciju svojih projekata i da pripremaju relevantne izvještaje, koji uključuju i fotografije.

Od dobitnika granta se očekuju sledeći izveštaji:

* Dvomjesečni izveštaji o napretku (do 5. dana svakog drugog mjeseca);
* Periodični izvještaj mora biti podnijet nakon 80% od prve potrošene tranše, uključujući finansijski aspekt;
* Završni izvještaj koji ocjenjuje i analizira realizovane projekte, njegove rezultate i ishode, treba da bude podnijet 15 dana nakon završetka projekta. Završni izvještaj mora sadržati narativne i finansijske aspekte, uključujući fotografije. Ovi izvještaji će se smatrati javnim informacijama.

Projekat „Norveška za vas“ nadgledaće sprovođenje i reviziju grantova. Dobitnik granta može biti ocijenjen u bilo koje vrijeme tokom implementacije projekta i prema procjenama mogu se preduzeti akcije u skladu sa nalazima evaluacije. Raspored plaćanja biće povezan sa projektnim ključnim rezultatima i nalazima tokom verifikacionih posjeta članova tima projekta „Norveška za vas – Crna Gora“.

**13. Indikativni vremenski okvir**

|  |  |
| --- | --- |
| **Aktivnost** | **Vremenski okvir / rok** |
| Objava poziva za dostavljanje projektnih prijedloga  | 16. oktobar 2019.  |
| Održavanje informativnih sesija o pozivu | 28. oktobra – 1. novembra 2019. |
| Rok za podnošenje projektnih prijedloga | **30. novembar 2019.** |
| Informacije o rezultatima evaluacije | Tri nedjelje nakon predviđenog roka |
| Potpisivanje ugovora | decembar 2019. – januar 2020. |

**14 Aneksi**

**Dokumenta za popunjavanje**

Aneks 1: Obrazac za prijavu

Aneks 2: Budžet projekta, uključujući izvore finansiranja

Aneks 3: Pregled osnovnih informacija o podnosiocu/ima projek(a)ta

Aneks 4: Izjava podnosioca projekta o vjerodostojnosti podataka i ispunjavanju zahtjeva Poziva

Aneks 5:            Izjava partnerske organizacije / institucije

Aneks 6: Saglasnost za učešće u realizaciji projekta

Aneks 7: Kontrolna lista za provjeru prijavne dokumentacije

**Dokumenta za informacije**

Aneks 8: Spisak propratnih dokumenata

Annex 9: Obrazac Ugovora o dodjeli bespovratnih sredstava sa UNOPS-om (*ne popunjavati)*

1. Prema Pravilniku o utvrđivanju liste stepena razvijenosti jedinice lokalne samouprave sljedeće opštine pripadaju kategoriji 16 najmanje razvijenih opština u Crnoj Gori: Andrijevica, Berane, Bijelo Polje, Cetinje, Danilovgrad, Gusinje, Kolašin, Mojkovac, Nikšić, Petnjica, Plav, Pljevlja, Rožaje, Šavnik, Ulcinj i Žabljak [↑](#footnote-ref-1)
2. [Industrijska politika Crne Gore do 2020.godine](file:///C%3A%5CUsers%5Cadmin%5CDownloads%5CIndustrijska%20politika%20Crne%20Gore%20do%202020.%20godine.pdf) [↑](#footnote-ref-2)
3. [Program ekonomskih reformi za Crnu Goru 2019-2020](file:///C%3A%5CUsers%5Cadmin%5CDownloads%5CProgram%20ekonomskih%20reformi%20za%20Crnu%20Goru%202019-2021%20%281%29.pdf) [↑](#footnote-ref-3)
4. Izvor: [Mjesečni statistički pregled zaposlenosti](https://www.monstat.org/userfiles/file/publikacije/2019/4/3.zz.pdf), Uprava za statistiku Crne Gore (MONSTAT) [↑](#footnote-ref-4)
5. Izvor: [Mjesečni izveštaj Zavoda za zapošljavanje Crne Gore](http://www.zzzcg.me/wp-content/uploads/2019/04/022019-BILTEN.pdf) [↑](#footnote-ref-5)
6. [Strategija razvoja malih i srednjih preduzeća 2018-2022](http://www.mek.gov.me/vijesti/190132/Strategija-razvoja-mikro-malih-i-srednjih-preduzeca-osnov-za-unapredenje-podrske-ovom-sektoru.html) [↑](#footnote-ref-6)
7. [Strategija razvoja poljoprivrede i ruralnih područja 2015-2020](http://www.minpolj.gov.me/ResourceManager/FileDownload.aspx?rid=253749&rType=2&file=Strategija%20razvoja%20poljoprivrede%20i%20ruralnih%20podrucja%202015-2020.pdf)

8 Program podsticanja klastera u Crnoj Gori za period 2017 - 2020 [↑](#footnote-ref-7)
8. [↑](#footnote-ref-8)
9. Spisak 16 lokalnih samouprava je naveden u poglavlju 1. Osnovne informacije [↑](#footnote-ref-9)
10. Budžetiranje i ugovaranje će se vršiti u američkim dolarima (USD) a sredstva će izabranim korisnicima granta biti isplaćena u evrima [↑](#footnote-ref-10)
11. Aplikant će dostaviti potpisanu Izjavu (Aneks 4) kojom potvrđuje vjerodostojnost podataka i ispunjavanje zahtjeva Poziva  Projekat “Norveška za vas – Crna Gora“ zadržava pravo da tokom procesa evaluacije, zatraži odgovarajuće uvjerenje izdato od nadležnog organa prije potpisivanja ugovora.

 [↑](#footnote-ref-11)
12. Prijave koje nisu prošle administrativnu provjeru i nisu u skladu sa uslovima i odredbama Poziva neće se razmatrati za evaluaciju [↑](#footnote-ref-12)